2013. SZEPTEMBER

110. szám

KIZUNA 絆 きずな
A Magyar–Japán Baráti Társaság (MJBT) hírlevele

Szerkesztő: Horváth Alíz (holiza5@gmail.com)
Tisztelt MJBT-tagok!
Remélem, hogy nagyon jól telt a nyár, és mindenkinek sikerült visszarázódnia az új tanévbe
vagy a munkájába.
Ezúton szeretném megköszönni, hogy rengetegen kitöltötték a programjainkkal kapcsolatoskérdőívet. Sok hasznos információval lettünk gazdagabbak. Az Önök válaszai alapján a jövőben aklubnapok időpontja megváltozik, OKTÓBERTŐL AZ ADOTT HÓNAP HARMADIK PÉNTEKÉN
17.30-tól fog kezdődni. Ez még nem érinti a szeptemberi klubnapot, melyet a Fuji Étterem
jóvoltából egy japán vacsora keretében töltünk el szeptember 18-án szerdán 18 órakor.
A kérdőívnek köszönhetően megtudtuk azt is, hogy sokakat érdekelne egy MJBT által
szervezett japán nyelvtanfolyam. Örömmel jelenthetem be, hogy hamarosan (várhatóan
októberben) elindul az MJBT kezdő japán nyelvtanfolyama. Az órákat az MJBT
programszervezője, az ELTE-BTK Japán Tanszékének doktorandusza, Sági Attila fogja tartani. Az
oktatás helyszíne Budapest belvárosában lesz, és heti egyszer két órára (120 perc) kell számítani.
A féléves (20 alkalmas) tanfolyam ára 20.000 Ft. (Maximális létszám: 15 fő.) Az érdeklődők
előzetes regisztrációját a következő oldalon várjuk:
https://docs.google.com/forms/d/1mAt_6HdiRrlmPXtwXDkAI5nYtH9ssQB9y8eSu_H0cU/viewform
Lehet, hogy már többen értesültek róla e-mailben vagy a Facebook oldalunkon keresztül, devárhatóan idén ősszel megújul az MJBT honlapja. Ennek kapcsán hirdettünk egy fotópályázatot,
melynek eredményeit a Kizuna jelen számában tesszük közzé. Köszönjük a felajánlott gyönyörű
fényképeket!
Továbbá még egy fontos kérés: ha Ön még esetleg nem fizette be idei tagdíját, kérjük,
mihamarabb rendezze tartozását az MJBT felé! Ne feledjék, nagy részben az Önök tagdíjából
tudjuk egyre színvonalasabbá tenni működésünket, programjainkat és a honlapunkat is.
Tisztelettel,
Pápai-Vonderviszt Anna
MJBT főtitkár
Ha bármilyen kérdésük, észrevételük van, kérjük, forduljanak Pápai-Vonderviszt Annához(vonderviszta@gmail.com), illetve Vihar Judithoz (jvihar@gmail.com). Továbbá kérjük, hogyírásaikat Horváth Alíznak (holiza5@gmail.com) küldjék el, aki örömmel megjelenteti az
anyagokat a soron következő Kizunában.
1

2013. SZEPTEMBER

110. szám

Programajánló

Budapesti klubnapunk új időpontban!
2013. októberétől minden hónap harmadik péntekén 17.30-kor kezdődik havi összejövetelünk
a megszokott helyen: City Irodaház (V. Bajcsy Zsilinszky út 12.), a Tumlare Hungary (a korábbi
NET Travel Service) irodája (2. emelet).
2013. október 18.
DR. GORDON GYŐRI JÁNOS, habil. egyetemi docens (ELTE-PPK)
Mítosz és realitás - A japán oktatásügy arcai
A japán oktatásügyre gondolva a legtöbb embernek irigylésre méltó és elkeserítő jellemzők
egyaránt könnyen az eszébe jutnak: kiváló tanárok és nemzetközileg is kimagasló oktatási
teljesítmény az egyik oldalon, éjszakába nyúlóan magoló "diákrabszolgák", vizsgapokol és torzító
történelem tankönyvi szemlélet a másik oldalon. Dr. Gordon Győri János, az ELTE Pedagógiai és
Pszichológiai Karának habilitált egyetemi docense, a téma elismert hazai szakértője több mint
másfél évtizede tanulmányozza a japán oktatásügyet; előadásában túllép a japán oktatásügyről
elterjedt sztereotípiákon, és mondandóját megbízható kutatási adatokra alapozva, ugyanakkorérdekes, életszerű példákkal illusztrálva reális képet mutat be a kelet-ázsiai szigetország
oktatásügyéről. Az előadás után mód lesz kérdésekre, vitára, beszélgetésre.

2013. november 15.
PROF. DR. FÜLÖP MÁRTA, MTA Kognitív Idegtudományi és Pszichológiai Intézet tudományos
igazgatóhelyettes, ELTE Pszichológiai Intézet egyetemi tanár
Túllépve a sztereotípiákon: szenvednek-e a japán fiatalok a versenytől?
Mind a külföldi, mind a japán médiában az az általános nézet, hogy a japán tanulók egy
kegyetlenül erős közegben szenvednek a versengéstől. Ezek a nézetek általában nem empirikus
kutatásokon alapulnak. Az előadás egy japán középiskolásokkal és egyetemistákkal végzett
kutatás sorozat eredményeit mutatja be. Feltárja, hogy milyen kulturálisan eltérő módonértelmezik a japán fiatalok a versengést, és azt, hogy ez a versengésfelfogás miként segíti elő,hogy a társadalom és az iskolarendszerük követelményeinek adaptív és konstruktív módon
tudjanak megfelelni.

2

2013. SZEPTEMBER

110. szám

2013. december 20.
BENESOVICS HENRIETTA, keleti nyelvek és kultúrák alapszakos bölcsész (ELTE-BTK)
Temetkezési szokások, babonák, tabuk
A japánok számára a halál az élet részét képezi, így kifejezetten nagy hangsúlyt fektetnek atemetkezésre. Éppen ezért lehetséges, hogy számtalan olyan népszokás, babona és különféle
tabu övezi ezt a témakört, amelyek egy nyugati ember számára egészen meghökkentőek,elgondolkoztatóak, vagy éppen csak furcsák. A halál fizikális szennyezettségét értjük, de a
spirituálist? Főleg, hogyha az az élőkre is áttapad? Ezen kívül miért is osztanak sót a temetkezési
szertartások során?
A helyszín befogadóképessége maximum 15 fő, ezért kérnénk, hogy részvételi szándékukat
e-mailben jelezzék Sági Attilának az alábbi e-mail címen: attilasagi@yahoo.comÍzelítő további programjainkból
2013. szeptember 1.
Családi nap a Hopp Ferenc Múzeumban: az érdeklődőket origami, kalligráfia, reiki ésharcművészeti bemutatókkal, illetve kokesi babákkal várják. A látogatók emellett tárlatvezetés
keretében megtekinthetik a múzeum „Szamurájok és gésák” című kiállítását is 10 és 18 óra
között. A rendezvény egységesen 800.- Ft-os belépő ellenében látogatható.
2013. szeptember 6. 18 óra
Pszichoanalízis Japánban – előadás a Japán Alapítványnál (előzetes bejelentkezéssel).
2013. szeptember 9. 20.30
Murakami irodalmi est az Art Moments fesztivál keretében: a rendezvényen Antal István
beszélget Gaál Zoltán fotóművésszel, majd Vihar Judit ismerteti a kötetet. A művekből
részleteket olvas fel Ucsikava Kazumi (japánul), illetve Pápai-Vonderviszt Anna és Sági Attila(magyarul). A színpad az Akvárium klub teraszánál lesz felállítva. (További részletek:
www.cafebirdsong.com.)
2013. szeptember 10. 16 óraElőadás a japán zen buddhizmusról a Budapesti Gazdasági Főiskolán.
2013. szeptember 15. 15 és 19 óra
Japán bunraku előadás Hokkaidóból a Centrál Színházban (1065 Budapest, Révay utca 18.)
Az előadásra jegyek válthatók a színházban, illetve az interneten.
3

2013. SZEPTEMBER

110. szám

2013. szeptember 22. 10-18 óráigJapán nap a Magyar Kereskedelmi és Vendéglátóipari Múzeumban (1036 Budapest, Korona
tér 1.). A látogatókat teaceremónia, dobkoncert, japán ételek és finomságok, illetve előadások
várják a gasztronómiáról és a kimonóról.
2013. szeptember 28.
Az MJBT – Szombathely ötödik alkalommal rendez japán napot AGORA Savaria
Filmszínházban. Az érdeklődőket gyermekprogramokkal, előadásokkal, bemutatókkal, vetítéssel,
kiállítással és az ATARU koncertjével várják. A részletes program hamarosan megtekinthető azegyesület honlapján. A rendezvény ingyenesen látogatható.
2013. november 9-10.
Távol-Kelet a Hagyományok Házában. A kétnapos rendezvény során nyolc távol-keleti ország
mutatkozik be különféle előadások és kiscsoportos programok keretében.

Az MJBT fotópályázat - 2013 eredményeiAz MJBT honlapjának megújítása kapcsán kiírt fotópályázatra 10 versenyző 88 képpel
nevezett be. Az összes fotó megtekinthető az MJBT Facebook oldalán a Fotópályázat 2013 nevűalbumban:https://www.facebook.com/pages/Magyar-Jap%C3%A1n-Bar%C3%A1tiT%C3%A1rsas%C3%A1g/206722952702847.
A zsűri elnöke: Nagy Z. László fotóművész, a japán képek szakértője.
Zsűritagok: Borsányi Klára és Csalló Edina MJBT vezetőségi tagok.
A zsűri a következő képeket találta a legjobbaknak:I.
díj: Katona Ádám – 2.
Orbán Péter – 1.
Szabó Petra – Minó körül 3.
Szegő Gábor – 8.
II.

díj: Merényi Krisztina – Daibutsu
Szabó Ilona – Tokyo TV torony
Szabó Petra – KinkakujiSzegő Gábor - 2.

III.

díj: Davalovszky Csilla – Zóri – végig a köves útonKatona Ádám – 1.
Katona Ádám – 4.
Orbán Péter – 8.
4

2013. SZEPTEMBER

Gratulálunk minden kedves résztvevőnek, és köszönjük,
hogy megtiszteltek minket jobbnál jobb fotóikkal!
Az alábbiakban közöljük a pályázat győztes képeit:

Katona Ádám – 2.

Szegő Gábor – 8.

Orbán Péter – 1.

Szabó Petra – Minó körül 3.
5110. szám2013. SZEPTEMBER

110. szám

Könyvajánló

Októberben jelenik meg az első magyar nyelvű furosiki-könyv!
Örömmel jelenthetjük be, hogy októberben a Cser Kiadó gondozásában Japánkendőcsomagolás - furosiki címmel jelenik meg főtitkárunk, Pápai-Vonderviszt Anna könyve,
melyből a fotón látható virágos csomagolás technikáját szeretnénk ízelítőként megosztani az
MJBT tagjaival.
Az ajándéktárgy: 31 x 25 x 2,5 cm-es ékszerdoboz
A csomagolókendő: 40 x 40 cm-es Butlers lila Pastel Natureszalvéta

Csomagolási útmutató
1. Az ajándékot elhelyezzük a mintájával lefelé leterített
furosiki közepére.
2. A B és D sarkokat összeillesztjük, …
3.…majd középen leszorítva végüket felhúzzuk.
4. Az A és C végekkel a felhúzott részt körbeöleljük, majd
elöl négyzetes csomóba kötjük. (Ha a végén szeretnénk
hosszabb leveleket hagyni a virág mellett, és pamut- vagy
más kevésbé csúszós anyaggal van dolgunk, akkor anégyzetes csomót a csomózási útmutatónál ismertetett 1.
lépés után erősen meghúzva is félbehagyhatjuk.)
5. A B és D sarkokat egymással ellentétes irányba
kihúzzuk.
6. A B és D sarkok végeit a csomó közepébe nyomjuk, ésúgy igazítjuk el, hogy azok egy nagy virágot formázzanak.
A könyv várható bolti ára 1.195 Ft.
Ha Ön is szeretne egy példányt a könyvből, jelezze azt főtitkárunknak e-mailben(vonderviszta@gmail.com), vagy keresse a Cser Kiadó honlapján (http://cserkiado.hu/uj/) vagy akönyvesboltok polcain!

6

2013. SZEPTEMBER

110. szám

Lezajlott programjaink
2013. június 10-én „Zöld harmónia” címmel japán kerti bemutatót szerveztek délelőtt a
Mogyoródi úti Varga Márton Kertész Szakképző Intézetben. A bemutatót délután vetített képeselőadás követte a Budapesti Corvinus Egyetem Tájépítészeti Karán. (Fotó: Borsányi Klára)

2013. június 19-én –az MJBT klubnap keretében- Vihar Judit, Pápai-Vonderviszt Anna és Sági
Attila tartottak előadást A kommunikáció technológia fejlődésének hatása a XXI. század elején ajapán nyelvre, a magyar nyelvre, a japán-magyar kommunikációra címmel. (Fotó: Borsányi
Klára)

7

2013. SZEPTEMBER

110. szám

2013. június 26-án búcsúztunk el Jamagucsi Midoritól, aki két évre érkezett Magyarországra
férjével, a Denso cég elnökével. Jamagucsi Midori aktív közreműködőként részt vett a társaság
számos programján (pl. a Hopp Ferenc Múzeumban, a Vásárcsarnokban és az éves közgyűlésenis). Nagyon sokat segített, tanított, illetve szorgalmasan tanult magyarul. (Fotó: Borsányi Klára)

2013. július 11. és 13. között a budapesti Vásárcsarnok adott helyet a japán napoknak, ahol azérdeklődők igazán sokszínű programkínálatból válogathattak: többek között szusit kóstolhattak,
kipróbálhatták a reikit, dob, furosiki, kimonó és kalligráfia bemutatókat tekinthettek meg, illetve
különféle japán portékákat is vásárolhattak. (Fotó: Szende Györgyi)

8

2013. SZEPTEMBER

110. szám

2013. július 18-án nyílt meg a Hopp Ferenc Kelet-ázsiai Művészeti Múzeumban a „Szamurájok
és gésák – Hagyományos japán viselet és kortárs magyar ékszerek” című kiállítás. A vendégeket
Dr. Fajcsák Györgyi, a Kelet-ázsiai Gyűjtemény vezetője, valamint Dr. Takács Imre, az
Iparművészeti Múzeum főigazgatója köszöntötte. A kiállítást Dr. Gellér Katalinművészettörténész és Jamamoto Tadamicsi, Japán magyarországi nagykövete nyitotta meg. A
kiállítást Dr. Fajcsák Györgyi mutatta be, közreműködött Sakuhacsi Kenéz László.
(Fotó: Borsányi Klára)

2013. július 20-án a Hopp Ferenc Múzeumban zajlott a Haiku klub. A találkozó résztvevői először
a múzeum Szamurájok és gésák című kiállítását tekintették meg, ennek alapján pedig a kertbenkészítették el haikuikat. Gaál Zoltán fotóművész éppen a múzeumban járt ekkor, és készített egy
fényképet a társaságról (lásd. alább), akikhez a múzeum egyik alkalmazottja, Mészár Katalin is
csatlakozott egy vers erejéig. A következőkben olvashatóak az itt készült haikuk:
Bakos Ferenc:

Vihar Judit:

gésa, szamuráj
voltunk egykoron – ruhánk
múzeumi tárgy

fehér kimonó
arany darvak díszítik fényes esküvő

szamuráj-kardok
nézd meg jól: egyik pengén
még ott a vérfolt!

fekete gyöngyház
ellentétek vonzása szitakötős gomb

setét éjeken
hányszor-de-hányszor hordtam:„kelő Hold” nyakék

vörös sugarak:nyaklánc, fehéren izzik a felkelő Holdfésűgyűjtemény –Buszon holt asszonyáé
vajh’ köztük van-e?

Mészár Katalin:szól a haiku,
kicsik, nagyok kedvence
mese és élmény
92013. SZEPTEMBER

Garamvölgyi Irén:

Domonkos Marcell:apró örömök:fantázia türelme,kézi-munka-kincs

sok éles pengeüveg mögött üvölti:voltunk már húsban!

varangyok gyöngye,tégelykédben titkaid,maroknyi világ

netsuke szobor
egér képében kérdi,van éléskamrád?

egy pálcikával,jókat enni nem lehet –hajkoronában

szamuráj sisakaki egykor viselte
most is harcba hív

Menyhárt István:

Czifra Adrienn:

Hold sugarában
gyöngyházfényű karkötő
életvirággal

ecsetet fogott
régmúlt idők harcosa
kardja dísz csupánVámos György:erős szamuráj!
cipeli páncélzatát –de jó levetni!

mennyi formábanállatok és emberek
obin lóg netsuke

elefántcsontban
kifaragva az élet –zúgó fájdalom!

szamurájokra
bámulunk, kellett a sok
gyilkoló szerszám
gyógyszer inróban
szép madzag tartja össze –a végén netsuke

10110. szám2013. SZEPTEMBER

110. szám

2013. július 22-én a Tokyo-Budapest Ensemble együttes adott koncertet a Budapest Music
Centerben. A fiatal magyar és japán muzsikusokból álló csoport 2002 óta minden nyáron fellép
Magyarországon, idén Budapest mellett Győrött, a Balatonnál, illetve Kocsis Zoltán meghívására
Martonvásáron is koncertet adtak. Az együttes művészeti vezetője Berkes Kálmán, a japánMusashino Academia Musicae tanára, illetve a Győri Filharmonikus Zenekar művészeti vezetője.
Az ingyenes koncerten felcsendült Haydn, Mozart, Francoix, valamint Farkas Ferenc egy-egyműve is.
2013. július 23-án került sor a magyarországi bonszai kultúra 30 éves évfordulója alkalmából
nyílt kiállítás megnyitójára az Óbudai Bonszai Egyesület szervezésében.

Beszámolók
A tokiói Aszobinoki kórus 2013-as magyarországi útjáról
Takagi Keiko, a Kodály zenepedagógiát jól ismerő és gyakorló, kiváló és csupa energia tokiói
zenetanárnő immár hetedik alkalommal hozta Magyarországra gyermekkórusát: az Aszobinokikórust. A program megszervezésében a Hani Alapítvány és a Magyar-Japán Baráti Társaság
valamelyik helyi szervezete segíti a kórusvezetőt.
14-20 éves japán fiatalok ismerkednek Kodály országával, énekelni tanulnak magyar
tanároktól és barátkoznak magyar fiatalokkal, magyar családokkal. Zömmel első ismerkedésük
ez a nagyvilággal, Európával és Magyarországgal. De vannak köztük olyanok is, akik már több
alkalommal jártak nálunk. Szeretnek idejönni. Természetesen ajándékba hozzák a japán kultúrát,szokásokat, viseletet és zenét.
Ezúttal Szombathely adott otthont és lehetőséget a tanulásra és ismerkedésre. A vendéglátó
városnak most is sok örömet szereztek jelenlétükkel. A Vasi Múzeumfaluban nagy sikerű japánnapot tartottak, a nagy meleg ellenére is nagyon sokan élvezték a színes jukatákban éneklő,táncoló, japán gyermekjátékokat bemutató, csillogó szemű, bűbájos fiatalokat. A helyi televízió
felvételt készített és az írott sajtó is elismeréssel adott hírt az eseményekről.
Szívet melengető volt a lelkes kis csapat meseszép éneklése és az éneklés szeretete. Áradt
belőlük a zene. Mindenütt énekeltek: Kőszegen a neogótikus templomban, a Sárvári Várban, aTihanyi Apátságban, az Esztergomi Bazilikában, de még a Bazilika előtt is egy reneszánsz ruhábaöltözött fuvolással és a Budapest-Esztergom közötti hajóúton, a hideg szélben, a fedélzeten.
Körülöttük kisimultak az arcok, az emberek mosolyogtak, csodálták csillogó szemüket és
csilingelő hangjukat, az európai klasszikus zene mellett felcsendülő, hibátlan magyarsággal
megszólaló Kodály kórusművet és a Tavaszi szél japán szerző által feldolgozott dallamait.
Élmény volt hallgatni őket és élmény volt látni, hogy jól érzik magukat. Szorgalmasan
fényképezték a számukra szokatlan magyar várakat, épületeket, tájakat és embereket, ízlett
nekik a magyar konyha (a rakott krumpli és a barátfüle aratott ezúttal nagy sikert).
Jó volt két hétig velük lenni.
Tordáné Hajabács Ilona, a Hani Alapítvány Kuratóriumának elnöke
112013. SZEPTEMBER

110. szám

25 éves a Magyar Origami Kör!
A jeles alkalmat a 24. Nemzetközi Origami Találkozó keretében Pécsen ünnepeltük 2013.
augusztus 9-11. között.

A jól sikerült esemény díszvendége Kawasaki Toshikazu japán origami mester volt. A Japán
Alapítvány budapesti irodája támogatásával megvalósult utazás nagy élményt jelentett arésztvevőknek.

Villányi Mariann, Kawasaki Toshikazu, Iwanagi Emi

Kawasaki mester leginkább origami rózsáiról ismert, de matematika tanárként több olyan
modellt alkotott, melyek jól példázzák a két terület összefüggéseit. Összesen nyolc workshopot
tartott, Pécs után Budapesten és Székesfehérváron is, melyeken pontos fogódzókat adott egyegy modell hajtogatásához.

12

2013. SZEPTEMBER

110. szám

Kawasaki úr rózsáit a világon már több tízezer ember hajtogatta meg a Rose for Peacebékemozgalom keretében.
Az Alajos Utcai Közművelődési Alapítvány Pécsi Origami Köre által szervezett Nemzetközi
Találkozót egy reprezentatív kiállítás is kísérte. Az origami csodálatos világa címen indult
vándorkiállítás elsőként Pécsett látható, később az ország több városában is megnézhetik azérdeklődők.
A Nemzetközi Origami Találkozó programjaiba az MJBT pécsi helyi csoportjának tagjai is
bekapcsolódtak.
Váratlan, de annál örömtelibb találkozás történt 2013. július elején.
A Nippon Origami Association (NOA) vezetőségi tagja, Nakamura Keiichi úr magyarországi
utazása során szeretett volna gyerekeknek origamit tanítani. Látogatása alkalmat kínált arra,
hogy a balatonkenesei nyári tábor résztvevőinek, akik Kerti Teréz helyi óvónő révén már régóta
hajtogattak, origami foglalkozást szervezzünk. A hirtelen jött programon a gyerekek állatok és
repülők hajtogatását tanulhatták meg. A japánul elhangzó magyarázatok fordításában Yamada
Hiroko asszony kiváló magyar fordítása segített! Köszönjük szépen!
Reméljük, hogy Nakamura urat még üdvözölhetjük Magyarországon és lehetőséget találunk
arra, hogy origamisokat is oktasson.

Nagy érdeklődés mellett nyolcadik alkalommal rendezték meg a Japán napokat a budapesti
Nagyvásárcsarnokban. A Magyar-Japán Baráti Társasággal együttműködésben a Magyar Origami
Kör már korábban is részt vett a sokakat vonzó eseményen. A színes programok közül külföldiek
és magyarok is szívesen választották az origamit. Volt, aki a maga készítette virágnak örült,
többen ajándékba vittek haza kész modelleket. Különleges élmény volt, amikor magyar
origamisok tanítottak japán turistákat!

Villányi Mariann – Magyar Origami Kör
13

2013. SZEPTEMBER

110. szám

Reiki kezelések
Nacume Szószekitől (1867-1916) vett idézettel köszöntöm minden kedves tagunkat, egyben
szeretném felhívni a figyelmet arra a sok szép és jó lehetőségre, amelyet az MJBT biztosít
tagjainak.
"Az emberek szokásaik látszat világában tévelyegnek, és szem elől tévesztik a dolgok
lényegét."
Ez a mondat igazságánál fogva lehet, hogy szíven üt, de csak azért, hogy megfontolásra,változásra, változtatásra sarkalljon a matéria és a szellem szintjén is. Amennyire gyakorlatias,
épp annyira spirituális is.
Én a reiki szemszögéből nézve a dolgokat csak helyeselni tudok, hisz a reiki is azoknak ajánlott,akik változni és változtatni akarnak - leginkább saját magukon és a sorsukon - és készen állnak
ezért áldozatot is hozni.
A reiki a Fény misztériuma, mely magasabb birodalmakba vezeti el a gyakorlót. A mindennapi
praxis gyógyító és megvilágosító erővel bír. A reiki gyökeret és szárnyakat adó navigáció. A
kézrátéttel gyógyító vagy távolba ható kezelés révén a reikiző élete folyamatos meditáció.
Áldásos állapot. Felülmúlhatatlan. Lényegi. Első az egyenlők között.
Az ingyenes reiki kezelések egészségeseknek és betegeknek szerdánként a Van Egy Hely
Életerő Központban /Facebook/ és minden MJBT rendezvényen elérhetőek. (Legközelebb a
Hopp Ferenc Múzeum családi napján - 2013. szeptember 1.)
Legújabb könyvemből vett idézettel kívánok szép nyár végi napokat és nagyon jó egészséget
Mindenkinek!
"Készülj és légy éber! Lazíts! Eljön a szeretet és Fény korszaka.”
Petrik Márta Magdolna - egy japán tradicionális reiki módszer mestere(Fotó: Szende Györgyi)
14

2013. SZEPTEMBER

110. szám

Világ Haiku Fesztivál Constanţában
2013. augusztus 7. és 11. között rendezték meg Constanţában, a Fekete-tenger partján a Világ
Haiku Fesztivált a román haikuköltők. A fő szervező régi ismerős, Laura Vǎceanu volt. A
rendezvényt az Ovidius egyetemen és kampuszán tartották meg. A románok közül ott voltak
mindazok, akik 2010-ben eljöttek hozzánk Pécsre, mikor ott rendeztük meg a Világ Haiku
Fesztivált. Valentin Nicoliţov, a Román Haiku Szövetség elnöke, Vasile Moldovan, akivel már
vagy négyszer is találkoztam a világ különböző pontjain, Marius Chelaru, Amelia Stanescu,
Ekaterina Neagoe és még folytathatnám a román haikuköltők sorát. De voltak ismerősök más
európai országból is, így Franciaországból Danielle Duteil és férje, Bulgáriából Ludmilla
Balabanova és férje, Oroszországból Irina Kogan, a tengerentúlról, Kanadából Geneviève Fillion,
még Új-Zélandról is megérkezett a pécsi haikuverseny győztese, Doc Drumheller is. Japán
résztvevője nem volt a fesztiválnak.
Megérkezésünkkor a pályaudvaron Sana Sebastian, egy nagyváradi magyar fiú fogadottbennünket, aki végig a kísérőnk maradt. Csak a magyar küldöttséget tüntették ki ezzel afantasztikus segítséggel. Az első este, amint beértünk az egyetem dísztermébe, rögtön beszédet
kellett mondani arról, milyen fontos és nagy szerepet játszik korunkban a haiku.
Másnap a kampuszon folytak az előadások, különösen a haigákról, az e-haigákról szóló
beszámolók és képek voltak érdekesek. Minden résztvevő beszámolt arról, hogy hazájában
milyen szerepet játszik ez a műfaj. Marius Chelaru a romániai haiku magyar vonatkozásairól
adott elő. Ezt az előadást szeretnénk magyarra fordítani és később közölni a Kizunában.
Beszámoltam a magyar haiku történetéről. Sok előadás szólt a haiku szerepéről az oktatásban, agyerekek által készített haikuk és haigák nevelő szerepéről.
Másnap gyönyörű kirándulást tettünk, megnéztük a Szent András barlangot és kolostort
Sânadrejben, aztán a papok meghívására, az erdőben felállított asztaloknál ebédeltünk. Nagyon
romantikus volt, ettük a papok ételeit, ittuk finom pálinkájukat és borukat. Az eseményről
haikukat is készítettünk.
A következő napon az egyik constanţai parkban találkoztunk a japán lámpásnál. Ez volt talán alegnehezebb feladat: mindenki azzal küszködött, hogy megtalálja, mivel a helybeliek se tudták,
hol van. Végül Bakos Ferenccel és Margóval siker koronázta keresésünket, és persze a japánlámpásnál egymás után olvastuk fel a szebbnél szebb haikukat.
A búcsú díjkiosztón nagy tisztelettel és kedvességgel köszöntek tőlünk el a vendéglátók. Bakos
Ferenc negyedik, én harmadik helyezést értem el. Hazafelé újból megcsodálhattuk a mi Dunánk
delta torkolatát az ódon hatalmas kőhíddal. A folyó különböző ágait csatorna köti össze. A
vastraverzekről pedig azt tudtuk meg, hogy itt, ezen a helyen készült az Eiffel-torony összes
darabja, ezeket így szállították innen Párizsba, ahol összeszerelték. Igen, a Duna összekötő
szerepe óriási. A Világ Haiku Fesztivál jelképe is lehetne. Nagyon jó volt, hogy a haiku, akár aDuna, összekapcsolt bennünket a költészet szépségével, az összetartozás erejével.
Vihar Judit15

2013. SZEPTEMBER

110. szám

Haiku rovat
Világ Haiku 2013/9. kötet

Szerkesztette: Banja Nacuisi – Világ Haiku Társaság – július 1600 jen
Az általunk bemutatott könyv a Világ Haiku Társaság 7. alkalommal Japánban rendezetttalálkozójáról számol be, különböző országokból érkezett haikuk és haikukról szóló tanulmányok
szerepelnek benne nagy számban (öt haikuról szóló tanulmány). Az európaiakon kívül Ázsiából(Indiából és Tajvanról), sőt Ghánából és Kolumbiából is voltak résztvevők, mivel bármily meglepő,a haiku napjainkra a világirodalom megingathatatlanul biztos részévé vált. Banja Nacuisi urat, atársaság igazgatóját, a modern haiku világának összességéhez tartozó nagyságnak gondolom.
A modern haikut teljesen kívülállóként szemlélem, a könyvünkben összeállított számos költő,a sok-sok haiku közül bemutatnék néhányat:
millennial tea tree
sleeping deeply
in the clouds

Ezer év. Teacserje mélyen aluszik
a felhők között
(Lé Thj Binh – Vietnám)rolling pebbles
a mountain’s crashing to call:
Make it liveable!

kavics, ha gördül,
robajló hegyek szólnak:
tedd élhetőbbé!

(Garamszegi Marek Irén – Magyarország)
Drunk for the first timeElső berúgás

The horizon is ina horizont éppen ott,

My feetlábaim szintjén(Hilal M. Jihad – Irak)

Mimosas glittering
in exchange fortomorrow’s light

A mimózák itt
csillognak a holnapi
fényért cserébe(Sayumi Kamakura – Japán)

16

2013. SZEPTEMBER

Getaway –a moondialat the bottom of a desert

110. szám

Megmenekülés
holdtányér a sivatag
legaljáig ér(Banja Nacuisi – Japán)

A mélyen elgondolkodtató kötet a 21. századi jelentéstartalmat korhű nyelven jeleníti meg.
Mimura Aja
adjunktus
Meidzsi Egyetem
Jogi tanszék(Az angol nyelvű haikukat Vermes György fordította magyarra.)
Az Anime Con haikuversenyén Czifra Adrienn, az MJBT Haiku klubjának főtitkára első helyezést
ért el a következő haikuval:
homokos partonlábam nyomát a tenger
mossa el: volt-nincs

Elment Koppány Gyula bácsi…
Kedves barátunk, kedves előadónk, a magyar-japán kapcsolatok őszinte barátja, Koppány
Gyula bácsi majdnem 100 éves korában, 2013. július 14-én eltávozott közülünk. Gyula bácsi
2010. október 20-án rendkívül érdekes előadást tartott klubunkban, a JTB Hungary
tárgyalótermében. Előadását nagy hallgatóság mellett tartotta meg, mert az a Japán
Nagykövetség világháborús napjairól szólt. Helyesebben akkor Magyarországon még nem is volt
követség, hanem csak Bécsben, itt csak egy kihelyezett iroda állt rendelkezésre. Arról azidőszakról már csak ő tudott mesélni, hiszen egyetlen szemtanúként maradt. Gyula bácsi ugyanis
ebben az időben volt távírász, ő küldte Japánba a híreket Magyarországról és ő fogadta a japánhíreket minálunk. Működése idején szemtanúja volt egy érdekes házasságkötésnek is. A Bécsben
élő japán nagykövet ekkor vett feleségül egy gyönyörű magyar lányt. Aki hallotta ezt az előadást,soha nem felejti.
Gyula bácsi temetése 2013. augusztus 7-én 10.30-kor volt a Kispesti temetőben, társaságunk
részéről Eplényi Gábor, Gyula bácsi barátja és tisztelője helyezett el koszorút.
Gyula bácsi most már az égi mezőkről küldi táviratait kedvelt japánjai és magyarjai között.
Nyugodjék békében!
Vihar Judit17

2013. SZEPTEMBER

110. szám

Olvasnivaló
Hosi Sinicsi: Az ellopott titok
Csendes este volt. Efu professzor laboratóriuma közelében titokban egy férfi várakozott.
Betörő volt.
Efu professzor eddig sorozatosan nagyszerű gyógyszereket talált fel. Azt pletykálták, hogy
hamarosan egy új gyógyszerrel fog előrukkolni. A rabló azt tervezte, hogy ezt a titkot ügyesen
ellopja és továbbadja.
A betörő besurrant az ablakon. Bent a professzor vadul keverte a gyógyszert. A professzor
annyira elmerült a munkában, hogy nem vette észre a besurranást.
Hamarosan elkészült egy kis adag zöld színű folyadék. A professzor megitta és bólintott.
- Hmm... Finom és az illata is jó – mormogta büszkén. – Megcsináltam, végre kész. Mostanság
sokféle gyógyszert készítettem, de ez mindegyiket felülmúlja. Világra szóló találmány. No, mégmielőtt elfelejtem, le kell írnom a receptjét.
A professzor papírra vetette és óvatosan elhelyezte a szoba sarkában lévő széfbe. Utána
hazament.
A betörő előbújt a rejtekhelyről és munkához látott. Megjegyezte a professzor által beütött
széf kódját, ezért könnyedén kinyitotta azt. Zsebre vágta a papírokat és boldog léptekkel elosont.
- Megcsináltam. Így pénzt tudok szerezni. Láttam, hogy a professzor is megitta, biztos nem
káros az emberekre. Ez nagyszerű orvosság. De vajon milyen mellékhatása lehet?
Ez megválaszolatlan maradt. Arra már nem maradt ideje, hogy megnézze, mi lett a
professzorral. Telefonon sem tudta megkérdezni. De Efu professzor felfedezései alapján világos,hogy hasznos gyógyszerről van szó.
A tolvaj úgy döntött, hogy megpróbálja elkészíteni a gyógyszert a recept alapján. Nem tudta,
hogy mi a hatása, és ez gondot okozhat, amikor majd az embereknek eladja.
Beszerezte az alapanyagokat, üvegcsét és kémcsövet vásárolt. A bonyolult gyógyszer több
napon át készült. A lilioméhoz hasonló finom illata volt.
Ő maga megitta. Friss íze volt. Leült és várta a hatást. Várakozás közben felállt és kiment.
Sietősre vette a lépteit és a professzor laboratóriuma felé tartott.
- Professzor úr! Bocsánatot kell kérnem valamiért – mondta. – Én loptam el az iratokat aszéfből. Kérem, juttasson rendőrkézre!
A professzor így szólt:- Tényleg maga volt az?
- Igen. A recept alapján elkészítettem a gyógyszert és megittam. Ekkor rájöttem, hogy rosszat
tettem, ezért visszajöttem. – A betörő könnyes szemmel kért bocsánatot.
A professzor azonban a harag apró jelét sem mutatva, nevetve ezt mondta:- Hát ilyet, hát ilyet! Végre a kutatásomnak meglett az eredménye! Ez a gyógyszer felébreszti
a lelkiismeretet. Azért készült, hogy beismerjük, ha rosszat teszünk. Nem találtam senkit, aki ezt
18

2013. SZEPTEMBER

110. száma gyógyszert kísérlet céljából bevegye. Magának köszönhetjük azt, hogy bizonyíthatóan működik.
Nagyon köszönöm!
Bernula Katinka fordítása

Végül Hernádi András tankájával kívánunk minden kedves tagunknak kellemes nyárvégi és őszinapokat!
Pontosságtok szép erény,
Nap süti fejetek búbját.
Kerti sétánkra
eső csapott le,de jó volt - odabent.

(Fotó: Szende Györgyi)

Társaságunk működését a Nemzeti Együttműködési Alap támogatja.
A Kizuna következő száma várhatóan 2013. december első felében jelenik meg. Írásaikat,
hozzászólásaikat november 20-ig küldhetik el Horváth Alíznak (holiza5@gmail.com) vagy Vihar
Juditnak postán (1071 Budapest, VII. Damjanich u. 26/B) vagy e-mailen (jvihar@gmail.com). Aki
fel szeretne iratkozni naprakész e-mail levelezőlistánkra, az mjbt-subscribe@yahoogroups.com
címre írjon levelet! Honlapunk: http://mjbt.mjgk.com.
KIZUNA – megjelenik negyedévente. Alapította Szentirmai József. Kiadja a Magyar-Japán Baráti
Társaság. (Nemzetek Háza, Budapest, VI. Bajza u. 54.)19

2013. SZEPTEMBER

110. szám

A Magyar-Japán Baráti Társaság helyi csoportjainak és tagozatainak elérhetőségei:Baja: vezető: Balogh Nikolett. Tel.: 06 20 2435321 Email: nikitta-san@hotmail.com
Dunaújváros: vezető: Németh Irma. Email: cirmi63@gmail.com
Győr: vezető: Horváth Ferenc. Cím: 9023 Győr, Ifjúság krt. 35. Tel. (munkahely): 96/516-675
Mobil: 70/705-6262 E-mail: horvferivk@freemail.hu
Hódmezővásárhely: vezető: Hegyi Attila. Tel.: 36-20/494-7657 E-mail: hegyi.attila@oriens.hu
Cím: 6800, Hódmezővásárhely, Ötvenhat mártír 2/A.
Web: www.japanrolminden.hu/mjbthmvhely
Kecskemét-Aomori Baráti Kör: vezető: Kerényi József. Tel.: 30 871 5934
E-mail: kecskemet-aomori@t-online.hu
Keszthely: vezető: Móroczné Komáromi Gyöngyi. Tel.: 30 629 4038 E-mail: gyongyi@jmik.hu
Web: www.jmik.hu
Pécs: vezető: Wogerné Sági Judit. Tel.: 30 901 3254 Email: sagi.judit@gravirtechnika.hu
Székesfehérvár: vezető: Schwerlichowszky László. Cím: 8000 Székesfehérvár, Tóvárosi ln.
50.III.10. Tel.: 06/20-9316-117;20/278-7024 (l./fax: (36) 22/505-544)
E-mail: schwerly@t-online.hu Web: www.magyarjapanklub.hu
Tolna megye: vezető: Balogh Jenő. E-mail: mabruk@terrasoft.hu, baloghj@terrasoft.hu
Szentendre: vezető: Bassa Zoltán. Tel.: 06 20 2454905 Email: zoltanbassa@gmail.com
Szolnok: vezető: Kovács Mihály. Email: misi-bacsi@freemail.hu
Szombathely: vezető: Schmitt Csilla. Tel.: +36309579059 Fax: +3694321384
Cím: 9700 Szombathely, Thököly út 27. Web: www.mjbt-szombathely.mlap.hu
Vác: vezető: Gyarmati Péter. E-mail: leiningen@freemail.hu
Zalaegerszeg: vezető: Szigethy István. E-mail: szigethyi@freemail.hu Tel.: 30 937 3894
Tagozatok és vezetőik:Gasztronómiai Tagozat: vezető: Borsányi Klára. Email: borsanyi.klara@gmail.com
Origami Tagozat: vezető: Villányi Mariann (Magyar Origami kör).
Email: mariann.villanyi@gmail.com
Haiku Tagozat: vezető: Vihar Judit. Email: jvihar@gmail.com
Japánkert Tagozat: vezető: Dani Zoltán. Email: dani.zoltan@gmx.net
Kalligráfia Tagozat: vezető: Vojcskó Anita. Email: voj.anita@gmail.com
Reiki Tagozat: vezető: Petrik Márta Magdolna. Email: pemama_3@hotmail.com
Tel: 06 20 460-9104
Veszprém-megyei Magyar-Japán Baráti Társaság: vezető: Kutics Károly.
Email: kutics.karoly@chello.hu

20